Dalykinės srities aprašas

Sporto įrangos prekyba

Įmonė užsiima sporto įrangos prekyba. Prekyba vyksta internetinės parduotuvės principu: vartotojas prisijungia prie svetainės, išsirenka prekę, pateikia užsakymą, jam paruošiama tos prekės (-ių) siunta, kurią vartotojas ir gauna.

Įmonė (parduotuvė) vartotojams siūlo įvairioms sporto šakoms reikalingų įrankių prekes. Apie kiekvieną sporto šaką turi būti žinomas jos pavadinimas bei pačios sporto šakos kilmės šalis. Sporto šaka gali turėti jai reikalingų įrankių, kuriems apibrėžti užtenka tik pavadinimo.

Kiekvienas sporto šakai reikalingas įrankis parduotuvėje gali turėti savo prekę, kuri apibrėžiama šiais atributais: unikalus prekės kodas, pavadinimas, kaina, prekės aprašymas, būsena (nauja, padėvėta ar brokuota), sezonas (kuriuo metų laiku prekė naudojama), spalva, suteikiamos garantijos ilgis bei šalis, kurioje ta prekė pagaminta.

Norėdamas nusipirkti kažkurią parduotuvės prekę, vartotojas privalo prisiregistruoti prie svetainės, kad jam būtų suteiktas unikalus pirkėjo kodas, bei pateikti šiuos duomenis: prisijungimo vardą ir slaptažodį, savo vardą, pavardę, telefono numerį, el. pašto bei gyvenamosios vietos adresą.

Įmonėje (parduotuvėje) dirba aptarnaujantys asistentai, kuriems gali būti priskiriami užsakymai. Taip pat asistentai gali ruošti siuntas bei išrašyti sąskaitas, kurias privalo apmokėti pirkėjai. Kiekvienas asistentas atpažįstamas pagal savo unikalų tabelio numerį, taip pat pateikiama ir papildoma kiekviena asistento informacija: vardas, pavardė, telefono numeris bei el. pašto adresas.

Pirkėjas, prisiregistravęs svetainėje, gali teikti savo užsakymus prekėms įsigyti, kurių kiekvienas gauna unikalų užsakymo numerį, pagal kurį užsakymas ir yra atpažįstamas. Taip pat užsakyme fiksuojama data, kada užsakymas buvo pateiktas, nuolaida, kuri taikoma visam užsakymui, nuolaidos kodas, reikalingas nuolaidai gauti, pasirenkamas pristatymo būdas, nustatoma transportavimo kaina bei užsakymą sudarančių prekių kiekis. Į kiekvieną užsakymą privalo būti įtraukta bent viena prekė. Kiekvienam užsakymui priskiriamas kažkuris iš aptarnaujančio personalo asistentų, kuris ir rūpinasi tolimesniu užsakymo vykdymu, tą užsakymą patvirtina.

Kai aptarnaujantis asistentas patvirtina konkretų užsakymą, tada jis išrašo ir pateikia pirkėjui vieną ar kelias sąskaitas (pvz., jei atsiranda kokių papildomų mokesčių), kurios atpažįstamas pagal savo unikalų numerį. Taip pat fiksuojamos ir sąskaitos išrašymo bei apmokėjimo datos, sąskaitos dydis (suma) bei pirkėjo pasirenkamas sąskaitos apmokėjimo būdas.

Kai sąskaita apmokėta, užsakymas privalo būti įtrauktas į siuntą, o pačią siuntą paruošia atitinkamam užsakymui priskirtas asistentas. Kiekvienai siuntai suteikiamas unikalus kodas, pagal kurį ta siunta gali būti atpažinta. Taip pat siuntą apibūdina šie duomenys: pakuotės dydis (mažas, vidutinis arba didelis), svoris, planuojama pristatymo data, gavėjo adresas bei siuntos draudimo kaina. Pirkėjas gali siuntą atsiimti pats pačioje parduotuvėje arba ji gali būti išsiųsta pirkėjui naudojantis siuntų pervežimo tarnybų paslaugomis.

Siuntų pervežimo tarnybas apibūdina jų pavadinimas, siuntų pervežimui naudojamos transporto priemonių rūšis bei atitinkamos transporto rūšies galima talpa bagažinėje, siuntų pristatymo greitis valandomis, turimų transporto priemonių skaičius bei laukimo tarifas už valandą (pvz., kurjeris neranda pirkėjo namie ir negali atiduoti siuntos į rankas).

Mangirdas Kazlauskas, IF-4/12